Olimpiese Somerspele 1964

Die Olimpiese Somerspele 1964 (Japannees: 第十八回オリンピック競技大会, Dai Jūhachi-kai Orinpikku Kyōgi Taikai), amptelik bekend as die Spele van die XVIIIde Olimpiade, is tussen 10 en 24 Oktober 1964 in Tokio, Japan, aangebied. Naas Tokio het Detroit, Wene en Brussel aansoek gedoen om die spele te kon aanbied. Dit was die eerste Olimpiese Spele wat in Asië aangebied is.

Tokio was vroeër (in 1940) al gekies om die Spele te organiseer, maar die spele is later aan Helsinki, Finland, toegewys vanweë Japan se inval in China en die uitbreek van die Tweede Chinees-Japannese Oorlog. Uiteindelik is die Olimpiese Somerspele van 1940 as gevolg van die Tweede Wêreldoorlog se uitbreek gekanselleer.

Die organisasie van die 1968-Spele was, danksy 'n begroting van ses-en-twintig miljoen dollar, onberispelik. Die sportakkomodasie was nagenoeg perfek, met 'n indrukwekkende stadion en 'n reusagtige Olimpiese swembad. Ondanks hierdie skitterende infrastruktuur ontbreek die Spele skynbaar tog aan geesdrif en warmte.

Noord-Korea het sy atlete van die Olimpiese Somerspele 1964 onttrek weens geskille met die IOK oor die deelname van atlete by die GANEFO (Spele van die Nuwe Opkomende Magte) in Djakarta, Indonesië. Noord-Korea se boikot is ondersteun deur Indonesië en die Volksrepubliek China.

Die Olimpiese Winterspele 1964 is in Innsbruck, Oostenryk, aangebied. Die Paralimpiese Somerspele 1964 is tussen 3 en 12 November in Tokio gehou.

Toewysing 

Tokio is op 26 Mei 1959 in München deur die Internasionale Olimpiese Komitee gekies as die gasheer vir die Olimpiese Somerspele in 1964. Ander kandidate was: Detroit, Wene en Brussel.

Die stemming het as volg verloop:

Sporte 
19 Olimpiese sportsoorte in 163 dissiplines is tydens die Spele beoefen. Tydens die Spele is 163 goue medaljes oorhandig. Daarbenewens is wedstryde in verskeie demonstrasiesporte beslis.

  Bofbal en  Budō is as demonstrasiesporte aangebied.

Stadions 

33 sportplekke is tydens die Olimpiese Somerspele 1964 gebruik:

Kalender 
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.

Deelnemende nasies 
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui:

Suid-Afrikaanse deelname 
Suid-Afrika kon nie aan die Spele deelneem nie omdat hulle weens die apartheidstelsel geskors is. Hulle kon eers 28 jaar later aan die Olimpiese Somerspele van 1992 deelneem.

Getal medaljes 

Hier is die top tien lande wat medaljes by die Spele verower het:

Sien ook 
 Olimpiese Somerspele 1940 in Tokio beplan, maar weens die Tweede Wêreldoorlog gestaak
 Olimpiese Winterspele 1940 in Sapporo beplan, maar weens die Tweede Wêreldoorlog gestaak
 Olimpiese Winterspele 1972 in Sapporo
 Olimpiese Winterspele 1998 in Nagano
 Olimpiese Somerspele 2020 in Tokio

Verwysings

Bronne 
 Amptelike verslag van die Olimpiese Somerspele 1964 – Band 1, deel 1
 Amptelike verslag van die Olimpiese Somerspele 1964 – Band 1, deel 2
 Amptelike verslag van die Olimpiese Somerspele 1964 – Band 2, deel 1
 Amptelike verslag van die Olimpiese Somerspele 1964 – Band 2, deel 2

Verdere leesstof

Eksterne skakels 

  Tokyo 1964 Olympic.org. Internasionale Olimpiese Komitee.
  Resultate en medaljewenners Olympic.org. Internasionale Olimpiese Komitee.
  Amptelike verslag van die Olimpiese Somerspele 1964
  Olympics 1964 to 1980

Geskiedenis van Japan
1964
1964
Sport in 1964
Sport in Tokio